Návrh
(na medzirezortné pripomienkové konanie)

Opatrenie Národnej banky Slovenska z ... 2008
o predkladaní poistno-matematických údajov a štatistických údajov poisťovne a pobočky zahraničnej poisťovne 

Národná banka Slovenska podľa § 35 ods. 4 zákona č. 8/2008 Z. z. o poisťovníctve a o zmene a doplnení niektorých zákonov a § 35 ods. 2 zákona č. 747/2004 Z. z. o dohľade nad finančným trhom a o zmene a doplnení niektorých zákonov ustanovuje:

§ 1
Poisťovňa a pobočka zahraničnej poisťovne predkladá Národnej banke Slovenska oznámenia o poistno-matematických údajoch a štatistických údajoch týkajúcich sa používania kritéria pohlavia fyzickej osoby ako určujúceho poistno-matematického faktora vo forme nasledovných výkazov: 
Označenie výkazu		Názov výkazu
a) Ppn (GEU) 26-01		Historické dáta týkajúce sa rizika úmrtnosti v členení podľa pohlavia poistenej osoby, 
b) Ppn (GEI) 27-01		Historické dáta pre riziká iné ako riziko úmrtnosti v členení podľa pohlavia poistenej osoby, 
c) Ppn (GEU) 28-01		Štatistické údaje týkajúce sa rizika úmrtnosti v členení podľa pohlavia poistenej osoby, 
d) Ppn (GEI) 29-01		Štatistické údaje pre riziká iné ako riziko úmrtnosti v členení podľa pohlavia poistenej osoby. 

§ 2
(1) Výkazy podľa § 1 písm. a) a c) predkladá poisťovňa a pobočka zahraničnej poisťovne, ktorá je oprávnená vykonávať životné poistenie za poisťovaciu činnosť vykonávanú na území Slovenskej republiky.
(2) Výkazy podľa § 1 písm. b) a d) predkladá poisťovňa a pobočka zahraničnej poisťovne, ktorá v sledovanom období používala kritérium pohlavia fyzickej osoby ako určujúci poistno-matematický faktor pri stanovení výšky poistného a na výpočet poistného plnenia za poisťovaciu činnosť vykonávanú na území Slovenskej republiky.
(3) Vzory výkazov podľa § 1 sú uvedené v prílohách č. 1 až 4; súčasťou príloh je aj metodika na vypracúvanie týchto výkazov. 

§ 3
(1) Výkazy podľa § 1 ods. 1 písm. a) a b) sa vypracujú podľa stavu k 31. decembru 2008.
(2) Výkazy podľa § 1 ods. 1 písm. c) a d) sa vypracúvajú ročne s účinnosťou od 1. januára 2009, podľa stavu k poslednému dňu kalendárneho roka.
(3) Výkazy podľa § 1 ods. 1 sa predkladajú Národnej banke Slovenska elektronicky.
(4) Elektronickým predkladaním výkazov podľa odseku 1 sa rozumie predkladanie výkazov  v informačnom systéme Národnej banky Slovenska STATUS DFT - Zber, spracovanie a uchovávanie štatistických údajov subjektov finančného trhu Slovenskej republiky.  

§ 4

Toto opatrenie nadobúda účinnosť 1. októbra 2008.

Ivan Šramko
guvernér 

Vydávajúci útvar: odbor regulácie a metodiky riadenia rizík 
tel. č.: +421 2 5787 3301 
fax: +421 2 5787 1181